
Gógánfa Község Önkormányzat Képviselő-testülete
8346 Gógánfa, Deák F. u. 23.

Szám: 515/13/2014.


Gógánfa Község Önkormányzat
Képviselő-testületének
2014. október 2. napon megtartott

rendkívüli nyílt üléséről

j e g y z ő k ö n y v







Rendeletek:   9. - 10.
Határozatok:	 49 -50




GÓGÁNFA KÖZSÉG
P O L G Á R M E S T E R É T Ő L
 8346 Gógánfa, Deák F. u. 23.
/Fax: 06/87/457-122, Fax: 06/87/557-040
e-mail: polgarmester@gfakj.t-online.hu
___________________________________________________________________________
MEGHÍVÓ

Gógánfa Község Polgármestere a 2011. évi CLXXIX. tv. 45. §-ában biztosított jogkörömben eljárva 2014. október 2. napján, 16.00 órakor a rendkívüli nyílt önkormányzati képviselő-testületi ülést összehívom.
Helye: Gógánfa, Deák F. u. 23.
1. Gógánfa Község Önkormányzata Képviselő-testületének szociális célú tüzifa támogatás pályázatról döntés.
Előterjesztő: Damjanovics József polgármester 

2. Gógánfa Község Önkormányzata Képviselő-testületének  Temető rendeletének módosítása (urnafal miatt)  
Előterjesztő: Damjanovics József polgármester 
3. Gógánfa Község Önkormányzata Képviselő-testületének Szociális rendeletének módosítása (tüzifa miatt) 
Előterjesztő: Damjanonvics József polgármester
4. Vegyes ügyek 

Tisztelt Képviselő-testületi tag!
Az ülésre tisztelettel meghívom, a napirend fontossága miatt megjelenésére feltétlen számítok.
Gógánfa, 2014. szeptember 30.
Tisztelettel:				Damjanovics József 
								      	      polgármester

Gógánfa Község Önkormányzat Képviselő-testülete
8346 Gógánfa, Deák F. u. 23.
Szám: 515/13/2014.

J e g y z ő k ö n y v :
Készült: Gógánfa Község Önkormányzat Képviselő-testületének 2014. október 2.-án, 16.00 órai kezdettel, Gógánfa Község Önkormányzatának tanácskozótermében megtartott rendkívüli  nyílt üléséről.
Jelen vannak:	Damjanovics József polgármester,
			Venczel József alpolgármester,
			Nagy Márta képviselő,
			Nagy Róbert képviselő

Tanácskozási joggal meghívott: Bencze Gyöngyi jegyző

Jegyzőkönyv vezető: Tordáné Ughy Ilona jegyzőkönyvvezető

Távolmaradását bejelentette:  Dr. Nagy Zoltán képviselő

A lakosság köréből nem jelent meg senki.
___________________________________________________________________________

Damjanovics József polgármester: Köszönti az ülésen megjelent képviselő társait, a jegyzőt és a jegyzőkönyvvezetőt.
A jelenléti ív alapján megállapítja, hogy az öt fő képviselő-testületi tagok közül jelen van négy fő, így az ülés határozatképes. Dr. Nagy Zoltán képviselő távol maradását előzetesen bejelentette.

Javasolja, hogy a meghívóban szereplő napirendi pontok kerüljenek megtárgyalásra, mely szerint:


Napirend: 
1. Gógánfa Község Önkormányzata Képviselő-testületének szociális célú tüzifa támogatás pályázatról döntés.
Előterjesztő: Damjanovics József polgármester 

2. Gógánfa Község Önkormányzata Képviselő-testületének  Temető rendeletének módosítása (urnafal miatt)  
Előterjesztő: Damjanovics József polgármester 
3. Gógánfa Község Önkormányzata Képviselő-testületének Szociális rendeletének módosítása (tűzifa miatt) 
Előterjesztő: Damjanovics József polgármester
4. Vegyes ügyek 

A polgármester napirendi pontokra vonatkozó javaslatát a képviselő-testület határozathozatal – ellenszavazat és tartózkodás - nélkül egyhangúlag elfogadta.

Napirendi pontok tárgyalása:

1./ Gógánfa Község Önkormányzata Képviselő-testületének szociális célú tüzifa támogatás pályázatról döntés.

Előterjesztő: Damjanovics József polgármester 

Damjanovics József polgármester: Elmondta, hogy a Belügyminisztérium kiírta a pályázatot a szociális célú tűzifavásárlás támogatásra, a pályázat beadási határideje 2014. október 6, ezért kell rendkívül sürgősen dönteni a kérdésben. A támogatás 15.000 Ft/m3 + ÁFA lenne. A tűzifa szállításából származó költségek az önkormányzatot terhelik.
A kiírás szerint idén 118 m3-re adhatják be az igényüket. Javasolja, hozzák meg határozatukat, illetve módosítsák a helyi szociális rendeletüket, mivel a kérelmek beadását időhatárhoz kötötték, amit most módosítani szükséges.

Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő határozatot hozta:
49/2014. (X.2..) számú önkormányzati határozat:
Gógánfa Község Önkormányzatának Képviselő-testülete úgy határozott, hogy a települési önkormányzatok szociális célú tüzelőanyag vásárlásához kapcsolódó kiegészítő támogatásáról szóló 46/2014. (IX.25.) BM. rendelete alapján támogatási igényt nyújt be, - az 5000 fő lakosságszámot meg nem haladó települések részére - a szociális célú tüzifa vásárlásához kapcsolódó támogatására. 
Az önkormányzat a támogatási igénybejelentésben szereplő maximálisan igényelhető mennyiségű kemény lombos tűzifa pályázati támogatásra nyújtja be a támogatási igényét, amelynek saját forrás összegét és a szállításból származó költségeket, a költségvetéségben betervezi és biztosítja. 
Az önkormányzat vállalja, hogy a szociális célú tűzifában részesülőktől ellenszolgáltatást nem kér. 
Az önkormányzat képviselő-testülete nyilatkozik, hogy a támogatáshoz szükséges önrészt, a hozzá kapcsolódó, szállításból adódó költségeket vállalja, és biztosítja a költségvetésében. 
A képviselő-testület felhatalmazza a polgármestert a pályázat benyújtására, valamint a pályázat kedvező elbírálását követően a BM rendeletből adódó feladatok határidőben történő végrehajtására.
Felelős: Damjanovics József polgármester 
Határidő: 2014. október 6. és folyamatos

2. Gógánfa Község Önkormányzata Képviselő-testületének  Temető rendeletének módosítása (urnafal miatt)  
Előterjesztő: Damjanovics József polgármester 

Damjanovics József polgármester: Az előző képviselő-testületi ülésen elmondta, hogy a temetőben elkészül az urnafal, amelyet a vállalkozó időközben készre jelentett. A helyi rendeletben nem szerepel ennek az igénylési díja, ezért javasolja, hogy egészítsék ki a temetőről temetkezésről szóló rendeletüket egy újabb melléklettel, amiben szerepelni fog az urnafal igénybevételi és használati díja. Javasolja, hogy a mellékletben a sírhely díja 15.000.-Ft, az 1-es urna elhelyezési díja 1.000.-Ft, a 2-es urna elhelyezési díja 2.000.-Ft, a sírbolt 4.000.-Ft, a gyermek urna 500.-Ft legyen 20 éves időtartamra. 

Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő rendeletet alkotja:

Gógánfa Község Önkormányzata Képviselő-testületének 
9/2014. ( X.6.) számú rendelete 
a köztemetőkről és a temetkezés rendjéről szóló
10/2000. (XI. 30.). rendelet módosításáról

/A rendelet a jegyzőkönyv melléklete/

3. Gógánfa Község Önkormányzata Képviselő-testületének Szociális rendeletének módosítása (tüzifa miatt) 

	Előterjesztő: Damjanovics József polgármester

/Az írásos előterjeszt és a jegyzőkönyv mellékletét képezi./


Damjanovics József polgármester Elmondja, hogy a tüzifa döntésükhöz módosítani szükséges a helyi szociális rendeletüket, mivel a kérelmek beadását időhatárhoz kötötték, amit most módosítani kell. 


Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő rendeletet alkotja:

Gógánfa Község Önkormányzata
Képviselő-testületének

10/2014. (X.06. ) számú rendelete
a szociális igazgatásról és a szociális ellátásokról szóló
8/2011.(V.18. ) számú rendelete módosításáról

                                  (A rendelet módosítás teljes szövege a jegyzőkönyv mellékletét képezi.)



4 Vegyes ügyek

Venczel József alpolgármester:  Tájékoztatja a képviselő-testületet, hogy az önkormányzati választásokon Damjanovics József polgármester úr nem indul. 
Az önkormányzati törvény alapján a leköszönő főállású polgármester részére 3 hónap fizetésének megfelelő jutalmat kell kifizetni, és újabb három hónap kifizetéséről a képviselő-testület dönthet, de nem lehet több összesen a juttatás mértéke 6 hónapnál. 
Damjanovics József írásban kérte, hogy a képviselő-testület az eddig végzett munkáját áttekintve méltányolja a település érdekében végzett tevékenységét, és ítélje meg számára a törvényi kötelezettségen felüli juttatás összegét. Ő javasolja, hogy a polgármester úr kapja meg 6 hónapra a jutalmat. 
Nagy Márta képviselő: Javasolja a polgármester úr részére a 6 hónap juttatás kifizetését. 


Nagy Róbert képviselő: Javasolja a polgármester úr részére a hat hónap juttatás kifizetését. 
Venczel József alpolgármester:Javasolja a polgármester úr részére a juttatás megállapítását, 6 hónapban meghatározni. Kéri, hogy kézfeltartással szavazzanak. 

Gógánfa Község Önkormányzatának Képviselő-testülete egyhangúlag, 3 igen szavazattal – ellenszavazat és 1 tartózkodással – a következő határozatot hozta:
50/2014. (X.2..) számú önkormányzati határozat:
Gógánfa Község Önkormányzatának Képviselő-testülete úgy határozott, Damjanovics József polgármester részére a törvényi kötelezettségen túl, 3 hónap jutalmat állapít meg, munkájának elismeréseként. 
Felhatalmazzák az alpolgármestert, és a jegyzőt a szükséges intézkedések megtételére. 
Felelős: Venczel József alpolgármester 
	 			  Bencze Gyöngyi jegyző
Határidő: 2014. október 12. 


Damjanovics József polgármester: Megköszöni a képviselő-testület döntését, és azt hogy eddig eredményesen együtt dolgozhattak, és mindenkinek jó munkát kívánt, az ülést 17 óra 10 perckor bezárta. 



k.m.f.





		Damjanovics József  					Bencze Gyöngyi
		     polgármester 							jegyző

